
 18.7.2013
 BG
 Официален вестник на Европейския съюз
 L 195/15
 РЕГЛАМЕНТ (ЕС) No 680/2013 НА СЪВЕТА
 от 15 юли 2013 година
 за изменение на Регламент (ЕС) No 1259/2012 за разпределяне на възможностите за риболов по Протокола за определяне на възможностите за риболов и на финансовото участие, предвидени в Споразумението за партньорство в областта на рибарството между Европейския съюз и Ислямска република Мавритания, за период от две години
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз, и по-специално член 43, параграф 3 от него,
 като взе предвид предложението на Европейската комисия,
 като има предвид, че:
 (1)
 На 30 ноември 2006 г. Съветът прие Регламент (ЕО) No 1801/2006 относно сключването на Споразумение за партньорско сътрудничество в областта на рибарството между Европейската общност и Ислямска република Мавритания (1) (наричано по-долу „споразумението за партньорство“).
 (2)
 Нов протокол за определяне на възможностите за риболов и на финансовото участие, предвидени в Споразумението за партньорство („новият протокол“), се прилага временно от 16 декември 2012 г. — датата на подписването му, в съответствие с Решение 2012/827/ЕС на Съвета (2). Новият протокол предоставя на корабите от ЕС възможности за риболов във водите, над които Мавритания упражнява своя суверенитет или юрисдикция по отношение на рибарството. Разпределянето на възможностите за риболов, предоставени на Съюза по силата на новия протокол, беше извършено с Регламент (ЕС) No 1259/2012 (3).
 (3)
 На 20 февруари 2013 г., в съответствие с член 4 от новия протокол, Съвместният комитет между Европейския съюз и Мавритания („Съвместен комитет“), предвиден в член 10 от Споразумението за партньорство, прие мерки, изискващи преглед на възможностите за риболов. Те включват мерки за преразпределяне на възможностите за риболов между категории 5 (сейнери за улов на риба тон) и 6 (кораби за улов на риба тон с въдици и кораби за риболов с повърхностна парагада).
 (4)
 Поради това Регламент (ЕС) No 1259/2012 следва да бъде изменен. Като се има предвид, че решението на Съвместния комитет се прилага от 20 февруари 2013 г., настоящият регламент следва да влезе в сила незабавно след публикуването му и следва да се прилага от 20 февруари 2013 г.,
 ПРИЕ НАСТОЯЩИЯ РЕГЛАМЕНТ:
 Член 1
 Регламент (ЕС) No 1259/2012 се изменя, както следва:
 В член 1, параграф 1 букви д) и е) се заменят със следното:
 „д)
 категория 5 — сейнери за улов на риба тон:
 Испания
 17 разрешения
 Франция
 8 разрешения
 е)
 категория 6 — кораби за улов на риба тон с въдици и кораби за риболов с повърхностна парагада:
 Испания
 18 разрешения
 Франция
 1 разрешение“
 Член 2
 Настоящият регламент влиза в сила в деня след публикуването му в Официален вестник на Европейския съюз.
 Той се прилага от 20 февруари 2013 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 15 юли 2013 година.
 За Съвета
 Председател
 V. JUKNA
 (1) ОВ L 343, 8.12.2006 г., стр. 1.
 (2) Решение 2012/827/ЕС на Съвета от 3 декември 2012 г. за подписване от името на Европейския съюз и временно прилагане на Протокола за определяне на възможностите за риболов